OpenLLM-France/wikimedia huggingface dataset:
# Parisatis

* Per a altres significats, vegeu «Parisatis (filla d'Artaxerxes III)».
Parisatis (en persa antic Parušyātiš, en grec antic Παρύσατις) va ser filla il·legítima d'Artaxerxes I de Pèrsia Longimà, i després reina de la Pèrsia Aquemènida.
Era germanastra de Xerxes II, de Sogdià i de Darios II anomenat Ocos, que després va ser rei l'any 424 aC succeint a Xerxes II. Darios II tenia un caràcter dèbil i Parisatis va governar de fet l'Imperi.
Durant el seu regnat hi va haver una seria d'assassinats: els germans de Darios, Sogdià i Arsites van morir executats, així com els ministres Artifi i Artoxares. La família d'Estàtira, la dona del seu fill Artaxerxes (futur Artaxerxes II de Pèrsia), va ser també sacrificada i només es va salvar la mateixa Estàtira.
Va tenir almenys 13 fills, però només 4 van arribar a l'edat adulta. El més gran era Arsaces (nom que va canviar per Artaxerxes) que va néixer abans que el pare fos rei, i així Parisatis va fer valdre els drets del segon fill Cir el Jove, nascut ja quan el pare era rei, sense aconseguir res. A la mort de Darios va impedir que Artaxerxes II executés a Cir, i amb la seva intercessió aquest va poder tornar a la satrapia de Lídia d'on havia estat cridat, i on llavors, en tornar, es va revoltar.
Va impedir al rei escoltar als que el volien prevenir contra ella i contra Cir el Jove, i per això la van acusar de ser culpable de la guerra civil que es va produir l'any 401 aC. A la mort de Cir el Jove no va dubtar a mostrar el seu dol per la mort del seu fill preferit, amb un enterrament amb grans honors i mostres de simpatia cap al general dels mercenaris grecs, Clearc, al que no va poder salvar.
Va continuar exercint el seu poder fins que va aconseguir eliminar a tots els autors de la mort de Cir. Finalment les tensions amb Estàtira es van incrementar i Parisatis va eliminar a la seva jove amb verí.
Artaxerxes estava convençut de la culpa de la seva mare, però es va acontentar amb el seu desterrament a Babilònia, i al cap de poc temps la va tornar a cridar a la cort on no va tardar a recuperar la seva influència. Va conspirar contra Tisafernes, que havia estat el primer a advertir al rei de la traïció de Cir el Jove, i va aconseguir finalment la seva execució, l'any 396 aC.
Després ja no torna a ser esmentada i cal suposar que va morir algun temps després tot i que la seva mort no la menciona cap autor.
Ctèsies de Cnidos que vivia a la cort en aquest temps, va escriure un relat dels fets que després va recollir Plutarc a la seva obra Artaxerxes. Un extracte del mateix Ctèsies conservat per Foci, relata els fets de manera més breu.

## Referències

* ↑ Smith, William (ed.). «Parysatis». A Dictionary of Greek and Roman biography and mythology. [Consulta: 13 novembre 2023].
# Beatriu d'Ornacieux

Beatrix o Beatriu d'Ornacieux (1260-1303), va ser una monja cartoixana, fundadora d'un monestir. Venerada com beata per l'Església Catòlica, el seu culte va ser confirmat en 1763 i va ser beatificada pel Papa Pius IX el 15 d'abril de 1869. La seva festa litúrgica es fixà el 13 de febrer pels cartoixans i 25 de novembre a la diòcesi de Valença.

## Vida

La seva hagiografia va ser escrita en el segle xiv, en el llibre en francoprovençal lionès «La Vita seiti Biatrix virgina de Ornaciu» ("Vida de Santa Beatriu d'Ornacieux, verge") de la religiosa Margarida d'Oingt.
Beatriu va néixer al voltant de 1260 a Ornacieux, en una família noble i de gran abast, els senyors de Ornacieux. Ingressà el 1273 a la cartoixa de Parmènia, marxant posteriorment a fundar un monestir a Eymeux, on, segons la Vida, viu en l'austeritat i tingué molts èxtasis místics. Es va convertir en priora i morí al voltant del 1303. Les seves relíquies es comparteixen entre Aimés i Parmènia.

## Història escrita

El text principal relatiu a ella va ser escrit al segle XIV per Margarida d'Oingt en francoprovençal, sota el títol original: « Li Via seiti Biatrix, virgina de Ornaciu» ("La benaurada Beatriu d'Ornacieux, religiosa de Parménia")
| « | Quant vit co li diz vicayros que ay o coventavet fayre, ce alyet cela part et en ot mout de dongiers et de travayl, ancis que cil qui gardont lo lua d'Emuet li volissant layssyer co que il demandavet et que li evesques de Valenci o volit commandar. Totes veys yses com Deus o aveyt ordonat oy se fit | » |

## Iconografia

A causa de la seva devoció a la Passió de Crist i les ferides al seu cos, ella es representada sovint sostenint un clau o picant-se la mà esquerra amb un martell, per compartir d'alguna manera els dolors de Jesús crucificat.

## En la cultura popular

Una dita de 13 de febrer s'associa amb la santa: «Si Santa Beatriu està nuvolada, sis setmanes mullades» (De Sainte Béatrice la nuée, assure six semaines mouillées).

## Fonts

* Le petit livre des saints - Rosa Giorgi - Larousse - 2006 - page 98 - ISBN 2-03-582665-9
* Prions en Église - numéro 254 - Éditions Bayard - Février 2007 - page 21
* Le livre des saints et des prénoms - Alain Guillermou - 1976 - page 55
* Sancho Fibla, Sergi, Escribir y meditar. Las obras de Marguerite d'Oingt, cartuja del siglo XIII. Madrid, Siruela, 2018, pp.244-279.

## Rewferències

* ↑ Dates aproximatives
* ↑ Anal. jur. pont. - 1869 - XI - 264
* ↑ Nominis : Bienheureuse Béatrix d'Ornacieux
* ↑ La littérature en francoprovençal avant 1700. ELLUG, 2001, p. 42.
* ↑ Saint-Bruno et l'ordre des Chartreux. Librairie catholique internationale de l'oeuvre de Saint-Paul, 1883, p. 430.
* ↑ Sancho Fibla, Sergi. Escribir y meditar. Las obras de Marguerite d'Oingt, cartuja del siglo XIII (en castellà). Madrid: Siruela, 2018. ISBN 978-84-17454-02-9.
* ↑ Caractéristiques des saints dans l'art populaire. Poussielgue, 1867, p. 233.
# Dismas Nsengiyaremye

Dismas Nsengiyaremye (Gitarama, 1945) va ser el primer ministre de Ruanda del 2 d'abril de 1992 al 18 de juliol de 1993.
Va ser membre del Moviment Democràtic Republicà i va ser nomenat primer ministre després d'un acord entre el president Juvénal Habyarimana i l'oposició política. Durant el seu mandat, va nomenar Agathe Uwilingiyimana al Ministeri d'Educació, qui després el va succeir com a primer ministre.
Quan es va revelar al febrer de 1993 que l'exèrcit estava recopilant llistes de suposats "còmplices" del Front Patriòtic Ruandès, Nsengiyaremye va protestar contra el que ell anomenava "caça de bruixes". Nsengiyaremye va fugir a Europa poc temps després de ser substituït com a primer ministre el 1993, al·legant amenaces contra la seva vida. Actualment viu exiliat a Bèlgica.

## Referències

* ↑ Hill, Kevin A. «Agathe Uwilingiyimana». A: Women and the Law: A Bio-Bibliographical Sourcebook. ill.. Westport, CT: Greenwood Press, 1996, p. 323–8. ISBN 978-0-313-29410-5.
* ↑ Des Forges, Alison. Leave None to Tell the Story: Genocide in Rwanda – Choosing War → He Who Wishes for Peace Prepares for War. Nova York: Human Rights Watch, març 1999. ISBN 1-56432-171-1.
* ↑ Des Forges, Alison. Leave None to Tell the Story: Genocide in Rwanda – Choosing War → Splitting the Opposition. Nova York: Human Rights Watch, març 1999. ISBN 1-56432-171-1.
* ↑ Twagilimana, Aimable. Historical Dictionary of Rwanda. Rowman & Littlefield, 6 novembre 2015, p. 172. ISBN 9781442255913.
# Dorothée Selz

Dorothée Selz (París, 1946) és una artista experimental i conceptual que es dedica principalment a l'escultura efímera i a la pintura. Les seves pràctiques artístiques són properes a l'Eat Art, creat per Daniel Spoerri. Actualment viu i treballa a la seva ciutat natal.
Amb unes obres situades entre l'escultura i la intervenció pictòrica, Dorothée Selz (París, 1946) va desplegar a la Barcelona dels anys setanta una notable trajectòria que la duria el 1975 a la Sala Vinçon i el 1983 a exposar a l'Espai 10 de la Fundació Joan Miró.
Als anys seixanta i setanta va desenvolupar la seva trajectòria a Barcelona al costat d'Antoni Miralda, Joan Rabascall i Jaume Xifra.
El 1973, i en relació amb el moviment feminista i pop, Dorothée Selz va exhibir la sèrie Mimetisme relatiu, en la qual ridiculitza la imatge seductora de la dona creada per les revistes i la publicitat, amb un esperit crític i humorístic, a partir de collages amb imatges de les revistes mateixes i fotografies de l'artista imitant les actituds de les models en la publicitat. El 1975 la sèrie va ser exposada a la Sala Vinçon en una exposició que tenia el mateix nom.
A Femme Panthère – Allen Jones (Dona pantera – Allen Jones), Selz critica les escultures eròtiques d'Allen Jones, com ara Hatstand, Table, Chair (Penjador, Taula, Cadira, 1969), en les quals la dona es mostra erotitzada com una peça de mobiliari. Jones va ser molt criticat per aquesta sèrie, en la qual es basen les escultures del Korova Milk Bar de La taronja mecànica de Stanley Kubrick.

## Referències

* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
* ↑ «FEMINISMES! Exposicions». CCCB, 2019. [Consulta: 20 desembre 2019].
# Vall d'Huixe

La Vall d'Huixe (Urdu: وادی ہوشے) és una vall del Districte Ghangxe al territori de Gilgit-Baltistan, Pakistan. La vall es troba en una zona remota del massís del Karakoram i és coneguda per les seves altes muntanyes. Aquesta vall és envoltada de diversos pics per sobre dels sis-mil metres, que inclouen el pic Laila, el K6, el K7. El pic Murtaza de 5100 m es troba just darrere del campament base del K7. El poble de Huixe es troba a la meitat de la vall, a uns 140 km a l'est d'Skardu, i és el darrer lloc accessible per pista.
El riu Huixe neix a l'inici de la vall a partir de l'aigua de les glaceres del grup dels Masherbrums (amb el cim a 7,821 metres, el 24è més alt del món) en direcció sud cap al riu Xyok, amb qui conflueix davant de Khaplu.

## Referències

* ↑ «Hushey valley».
# Jaroslav Netolička

Jaroslav Netolička (Opava, 3 de març de 1954) és un exfutbolista txec de la dècada de 1980.
Fou 15 cops internacional amb la selecció txecoslovaca amb la qual participà en l'Eurocopa 1980 i als Jocs Olímpics d'Estiu de 1980, on guanyà la medalla d'or.
Pel que fa a clubs, defensà els colors de Dukla Praga i TJ Vítkovice com a principals clubs.

## Referències

* ↑ «Hall of Fame Dukla Praha profile» (en czech). [Consulta: 29 octubre 2014].
* ↑ «Počty startů hráčů v I. Československé lize: N» (en czech). JFK-Fotbal. Arxivat de l'original el 28 maig 2009.
* ↑ Jaroslav Netolička a National-Football-Teams.com (anglès)
# Parisades V

Parisades V o Perisades V (llatí: 'Paerisades', grec antic: Παιρισάδης) va ser rei del Bòsfor Cimmeri, el darrer monarca de la dinastia Espartòquida. Va regnar possiblement des de l'any 125 aC fins al 107 aC.
La història del regne en l'època que va precedir la seva pujada al tron, s'ha perdut i no està establert amb seguretat el grau de parentiu amb els reis anteriors. La forta pressió dels escites i les seves contínues peticions d'augment del tribut, que no va poder satisfer, van portar a l'ocupació del regne per l'escita Saumac als voltants de l'any 108 aC, i això el va induir a cedir la sobirania a Mitridates VI Eupator, rei del Pont, probablement el 107 aC o en tot cas en una data no anterior al 112 aC ni posterior al 88 aC. El general Diofant havia anat al Bòsfor Cimmeri per ordre de Mitridates VI per tal d'ajudar Parisades V, però no va poder aturar l'entrada dels escites que segurament van matar a Parisades i ell va poder fugir amb dificultats.

## Referències

* ↑ McGing, B. C. The foreign policy of Mithridates VI Eupator, King of Pontus. Leiden: Brill, 1986, p. 51. ISBN 9789004075917.
# Vierlande

Vierlande :
| Situació a Hamburg Situació a Hamburg ||
| Dades principals ||
| País: | Alemanya |
| Estat: | Hamburg |
| Bezirk: | Bergedorf |
| Barris: | Altengamme Neuengamme Curslack Kirchwerder |
| Coordenades: | 53° 26′ N, 10° 13′ E﻿ / ﻿53.433°N,10.217°E﻿ / 53.433; 10.217 |
| Superfície: | 77km² |
| Inhabitants: | 18.419 |
| Lloc web: | |
Les Vierlande són quatre antigues illes al·luvials al marge dret de l'Elba al districte de Bergedorf a l'estat d'Hamburg a Alemanya. Tenen una superfície de 77 km² i compten el 2009 amb 18.189 habitants. Comprenen quatre nuclis: Altengamme, Neuengamme, Curslack i Kirchwerder dels quals les fronteres, formats pels dics i pels rius Elba, Dove Elbe, Gose Elbe i Brookwetterung, no van canviar després del 1556.
Al segle xiii el territori pertanyia al ducat de Lauenburg. El ducs van empenyorar les illes a les ciutats hanseàtiques de Lübeck i Hamburg però van tornar a ocupar-les el 1401 sense reemborsar. Les ciutats bessones van reconquerir-les el 1420 i segons el tractat de Perleberg van administrar com condomini fins que el 1868 Hamburg va comprar la part de Lübeck. Un petit tros de Kirchwerder sempre va quedar un enclavament hannoverià i des del 1866 prussià que només el 1937 va ser afegit per la llei de l'àrea metropolitana d'Hamburg al territori municipal d'Hamburg. Els administradors hanseàtics van continuar l'obra de polderització que els danesos van començar vers la fi del segle xii. Des d'aleshores fins avui, el Vierlande, junts amb els Marschlande i l'Alte Land formen l'hort de l'àrea metropolitana d'Hamburg.
Vierlande significa "quatre illes". Tres de les quatre tenen un topònim que refereix al seu passat d'illa al·luvial: gamme és una arrel que significa terra que sortia a poc a poc del llit pantanós de l'Elba. Werder (warder, wärder) és una paraula baix alemanya que significa illa fluvial. Kirchwerder significa illa de l'església, degut al fet que era la primera de les quatre illes que tenia església pròpia.
* Mapa dels Vierlande a l'entorn del 1790
* Vestits tradicionals de les pageses dels Vierlande
* Molí de desguas acostat del museu Rieckhaus “Kokerwindmöhl”
* El museu Rieckhaus

## Llocs d'interès

* El museu Rieckhaus a Curslack, una extensió del Museu d'Altona
* El museu de Bergedorf i els Vierlande (Museum für Bergedorf und die Vierlande al Castell de Bergedorf
* L'església de Severí de Septempeda a Kirchwerder
* L'església de Nicolau d'Altengamme
* L'església de Curslack
* El molín de Riepenburg
* El molí “Kokerwindmühle”
* Els quatra parcs naturals d'Hamburg: Kiebitzbrack, Kirchwerder Wiesen, Borghorster Elblandschaft i Zollenspieker.
* Els petits carrers als dics formen una destinació per a sortides en bicicleta o passejos
* Els rius i canals presten-se a excursions amb canoa, a Neuengamme hi ha un port esportiu al Dove Elbe

## Referències

* ↑ Statistisches Amt für Hamburg und Schleswig-Holstein
* ↑ Birte Kaiser, Vier- und Marschlande, Hamburg, weg de l'ajuntament (alemany)
* ↑ Web de l'ajuntament d'Hamburg: Wandern Vierlande (alemany) (traducció:(Passejos als Vierlande)
# Dislipèmia

Les dislipèmies (o, menys usat, dislipidèmies) són alteracions en la quantitat de (lípids, triacilglicerols, àcids grassos, colesterol, fosfolípids) en la sang.
En les societats occidentals, la majoria de dislipidèmies són hiperlipidèmies, és a dir, una elevació dels lípids en la sang, sovint a causa de la dieta i l'estil de vida. Uns elevats nivells d'insulina durant molt de temps també poden produir una dislipèmia. De la mateixa forma, nivells més alts de [transferasa] O-GlcNAc (OGT, sigles en anglès per O-linked N-acetylglucosamine transferase) poden causar dislipèmia.

## Classificació

Els metges i els investigadors classifiquen les dislipèmies de dues formes diferents:
* Fenotip, o la presentació al cos (incloent-hi el tipus específic de lípid que augmenta)
* Etiologia, o la raó de la malaltia (genètica o efecte d'una altra malaltia). Aquesta classificació pot ser problemàtica, ja que la majoria de malalties impliquen la intersecció de condicionants genètics i d'estil de vida. Tanmateix, hi ha unes quantes malalties genètiques molt ben definides generalment senzilles d'identificar.
# Dorpspruit (Buffalo)

El Dorpspruit és un rierol que flueix al nord-oest de KwaZulu-Natal, Sud-àfrica. El rierol desemboca al riu Buffalo a Utrecht, que després s'uneix al riu Tugela.

## Enllaços externs

* Mapa de Google de l'estuari de Dorpspruit a Geonames.org (cc-by)
# Varadka

Varadka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1470.
# Jannik Steimle

Jannik Steimle (Weilheim an der Teck, 4 d'abril de 1996) és un ciclista alemany, professional del 2016 actualment a l'equip Q36.5 Pro Cycling Team. Competeix també en ciclisme en pista. En el seu palmarès destaca la Volta a Eslovàquia de 2020.

## Palmarès

* 2016
** 1r a la Croàcia-Eslovènia
* 2018
** Vencedor d'una etapa a la Okolo jižních Čech
** Vencedor d'una etapa a la Kreiz Breizh Elites
* 2019
** 1r a la Volta a l'Alta Àustria i vencedor d'una etapa
** 1r al Campionat de Flandes
** Vencedor d'una etapa al CCC Tour-Grody Piastowskie
** Vencedor d'una etapa a la Fletxa del sud
** Vencedor de 2 etapes a la Volta a Àustria
* 2020
** 1r a la Volta a Eslovàquia i vencedor d'una etapa
* 2021
** Vencedor d'una etapa a la Volta a Eslovàquia
* 2024
** 1r al Gran Premi de Denain

### Resultats a la Volta a Espanya

* 2020. 83è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Jannik Steimle a ProCyclingStats
# BRDM-2

El BRDM-2 (Boyevaya Razvedyvatelnaya Dozornaya Mashina, Боевая Разведывательная Дозорная Машина, literalment "Vehicle de reconeixement") és un vehicle policial amfibi blindat utilitzat a Rússia i a l'antiga Unió Soviètica. També es coneixia amb els noms BTR-40PB, BTR-40P-2 i GAZ 41-08. Aquest vehicle, com altres dissenys soviètics, s'ha exportat i s'utilitza en com a mínim 38 països. Havia de substituir l'antic BRDM-1, que no disposava ni de la millora com a vehicle amfibi ni de millor armament.
Després d'uns quants anys d'ús del BRDM-1 a l'exerècit soviètic, es van fer evidents les seves limitacions i desavantatges. El vehicle no disposava de cap torreta i l'artiller, per tal d'utilitzar l'armament, havia d'obrir l'escotilla i exposar-se al foc enemic. Tampoc tenia un sistema de protecció NBQ i per defecte no tenia equipament de visió nocturna. El vehicle tampoc comptava amb mires especials, fet que afectava la seva eficàcia com a vehicle de reconeixement. Aquests inconvenients van impulsar la creació d'un nou vehicle que estigués adaptat al camp de batalla modern.
El BRDM-2 té una tripulació de quatre persones: un pilot, un copilot, un comandant i un artiller. Té un parell de rodes auxiliars impulsades per cadenes sota la panxa, que permeten creuar trinxeres com el seu predecessor, i un sistema centralitzat de regulació de la pressió dels pneumàtics, que es pot utilitzar fins i tot quan el vehicle està en moviment per tal d'adaptar-se a les condicions del terra.

## Referències

* ↑ Arxivat 11 de maig de 2005 a Wayback Machine.
* 1 2 «Samochód opancerzony BRDM-2» (en polonès). Militarium.net. Arxivat de l'original el 30 de setembre de 2011. [Consulta: 21 setembre 2011].
* ↑ "Gary's Combat Vehicle Reference Guide" Arxivat 23 de febrer de 2008 a Wayback Machine.. Inetres.com (6 d'abril de 2009). Consultat el 21 de setembre de 2011.
# Paulí Subirà i Claramunt

Paulí Subirà i Claramunt (Barcelona, 1966) és un realitzador de televisió, director d'Imatge i Serveis Artístics de TV3.

## Trajectòria professional

La seva trajectòria professional ha estat vinculada a TV3 des del 1987, primer com a operador de càmera i posteriorment, després d'anys fent reportatges, informatius i esports, com a realitzador, àmbit en el qual té una llarga experiència en transmissions multicàmera i en produccions en 3D, en directe o en postproducció. Com a realitzador, ha liderat des de TV3 algunes de les fites pioneres de l'HD i del 3D, com els primers partits de la Lliga en HD o el Màsters de Tenis del 2010 en 3D. Va dirigir la cobertura televisiva de la vista del papa Benet XVI a la Sagrada Família el 2010, gravat en 3D, i va realitzar el concert de Violadores del verso, premiat per ser el primer del món que s'emetia en directe en 3D i so 5.1.
Ha dirigit la pel·lícula Llits 3D (2010), basada en l'obra de teatre Llits; el lipdub de Porrera (2010), el primer en 3D; l'adaptació per a cine en 3D de Geronimo Stilton: el musical del Regne de la Fantasia (2011) i la pel·lícula documental en 3D sobre el món casteller Enxaneta (2011), que fou una de les nominades als Premis Gaudí a millor pel·lícula documental el 2012. També va dirigir la pel·lícula “3D Flames” sobre les falles de València.
Fou el realitzador informatiu nocturn La nit al dia des del 2002 al 2008, i va dissenyar el canal de notícies 3/24, inaugurat el 2003. Ha dirigit la realització d'entrevistes institucionals de TV3 als presidents de la Generalitat i del govern espanyol, caracteritzades per la innovació en aspectes d'imatge. També ha realitzat les dues edicions del programa Com va la vida?, on Andreu Buenafuente entrevistava Eduard Punset. Dissenyador de grans formats d'èxit de televisió, com FAQS (Preguntes Freqüents de TV3) O les nits especials d'eleccions.
Realitzador a grans esdeveniments esportius: motogp, F1, Uefa Champions league, Campionat del món de Motocros, world series by Renault, Eurolliga de bàsquet, lliga de futbol a Espanya... I socials: grans manifestacions i actes político-socials multitudinaris, concert “Volem acollir” per les persones refugiades, concert de David Bisbal al Royal Albert Hall, concert de Txarango al Prat...

## Reconeixements

El 2011 l'Acadèmia de Televisió va concedir-li el "Premi Talento", que reconeix la tasca dels professionals que treballen darrere la càmera amb eficàcia i èxit. Premi Ondas Internacional amb “The way things are” Premi ciutat de Barcelona amb “les Rambles” Premis Zaping...

## Referències

* 1 2 3 4 «Paulí Subirà, Premi Talento 2011». Corporació Catalana de Mitjans Audiovisuals, 14-12-2011. [Consulta: 6 desembre 2017].
* ↑ «Paulí Subirà». Diari Ara, 12-12-2017 [Consulta: 6 desembre 2017].
* ↑ Montañés, José Ángel «Noche de fiesta para el cine catalán». El País, 06-02-2012 [Consulta: 6 desembre 2017].
* ↑ «Relació de nominats». La Vanguardia (Hemeroteca), 29-01-2012, pàg. 5 [Consulta: 6 desembre 2017].
# Viersac

Viersac (en francès Viersat) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 348 habitants. Està integrada a la Communauté de communes d'Évaux-les-Bains et de Chambon-sur-Voueize.

## Administració

Llista d'alcaldes :
| Període | Identitat | Partit |
| 2001-2008 | Thérese Pelletier | |
| 2008- | Jean Debellut | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Beautiful Song

Beautiful Song és una cançó en llengua anglesa escrita per Rolans Ūdris i composta per Ivars Makstnieks i interpretada per Anmary, qui va representar Letònia al Festival de la Cançó d'Eurovisió 2012 a Baku.
La lletra parla sobre les esperances i somnis d'un jove artista aspirant que es vol fer gran animat per la seva mare qui li va dir "per créixer i ser un cantant" i el seu pare que "només va somriure i em va donar la meva guitarra..." La cançó fa servir molts clichés d'Eurovisió i fa referències a la cançó de Johnny Logan que va guanyar Eurovisió 1980. També fa referències a Mick Jagger i a Paul McCartney.
La cançó no va arribar a assolir a la final d'Eurovisió, acabant en 16a posició de les 18 aspirants.

## Referències

* ↑ «Latviju 'Eirovīzijā' šogad pārstāvēs Anmary» (en latvian). [Consulta: 18 febrer 2012].
# Dècada del 1490 aC

Resum dels esdeveniments de la dècada del 1490 aC:

## Esdeveniments

* Egipte es consolida a les terres nubianes
* A partir del segle xv aC, invasió dels aqueus a l'illa de Creta contra el regne minoic de Cnossos
* Vers 1490 aC, mort de Telepinus, rei dels hitites. La successió recau en el seu gendre Alluwamnas
* Vers 1490 aC Barattarna succeeix en el tron de Mitanni a Shuttarna I

## Personatges destacats

* Telepinus, rei hitita
* Shuttarna I, rei hurrita